text: الأرز البسمتي الأصفر بالبهارت
text: #000003
text: · يغسل الرز ثم ينقع بالماء البارد لمدة ربع ساعة .
text: #000006
text: · تذوب السمنة على نار هادئة ثم تحمص بذور الكمون و حبات الفلفل الأسود و حب الهال و ورق الغار و القرفة لبضع ثواني حتى تظهر رائحة البهارات اللذيذة , مع الانتباه كي لا تحرق البهارات .
text: #000007
text: · يضاف البصل و يقلب حتى يشقر قليلاً , يضاف الكركم و يقلب ثم يضاف الجزر و الفليفلة و يقلب المزيج لمدة 5 دقائق تقريباً .
text: #000008
text: · يضاف المرق للقدر و يترك حتى يغلي , يصفى الرز جيدا من ماء النقع ثم يضاف لمزيج البهارات و الخضراوات و يقلب بلطف حتى تمتزج المواد جيداً ثم يغطى القدر و تهدى النار و يترك الرز حتى يمتص كل الماء و تنضج حباته , أصبح الرز جاهزاً و يقدم ساخناً .
text: #000009
text: سبحان الله لك حتى الرز بتتفنني فيه عنجد ما شاء الله عليكي نيال زوجك و أولادك شئد مدللتيون مو بئولو أقرب طريق لقلب الرجل معدته, عبتطبئي المتل عأصولو
  الله يهنيكي و يسعدك يا رب
  يسلمو هالايدين ميمو الحلوة
text: #000012
text: خدي وئتك فيا مو مستعجلة و شكرا جزيلا ميمو الحلوة
text: #000021
text: تكرم عيونك بدور رح نزل الكبسة إذا الله راد ..
text: #000023
text: السلام عليكم و رحمة الله و بركاته
  جازاك الله خيرا اختي منى
  بدي اعرف ازا هالوصفة بتنفع بس بالرز البسمتي او فينا نستعمل الرز المصري
text: #000028
text: هل الوصفة بالرز البسمتي , بس ما دام مو متوفر عندك , جربي ليش لا , أصلا بذكر اول مرة جربت الكبسة فيها كان برز عادي لان كنت مشتهية جربها و ما عندي صبر استنى يتوفر عندي رز الحبة االطويلة
text: #000029
text: كمان اليوم جربت الوصفة وطلعت واووو بتجننن انا تركت الفروج وصرت اكول رز
text: #000030
text: مممم و الله انت متل ضحى , بترك الدجحاج و بركض على الرز بحسه مقبل اكتر :zzz
text: #000031
text: اختي منى هل فينا نستبدل الكركم بالزعفران الشعرة و اذا هيك امتى و كيف منضيفو لان عبالي ساوي الوصفة اليوم او بكرا ان شاء الله
text: #000034
text: ممكن تستبدلي و بتدوي الزعفران بشوية مي و بعدها بتضيفيه لمرقة الطبخ
text: #000035
text: اختي منى ساويته امس برز قصير الحبة و طلع طيب بالرغم من بعض الشغلات اللي صارت و ان شاء الله راح جربه مرة تانية و يطلع اطيب بس متل ما صرتي تعرفي مشكلتي مع الزعفران مع اني حطيت مقدار لا باس به بس ما طلع لون ابدا بدي اسألك اختي منى انت قلتيلي بوصفة كبة الرز اني دوب الزفران بماء و خليه لعشر دقائق و بعدها بضيفو انا خليتو بس لشي دقيتين بس المائ اللي دوبتو فيه صار اصفر اما الرز فابيض ابيض
text: #000036
text: :zzz اشتريت كركم ) صاير حدث ) :grin
  هلأ راح ارجع عيد هالوصفة و راح شوف كل الوصفات اللي فيهم كركم مشان جربهم
text: #000037
text: ان شاء الله نشوف اللون الاصفر على وش الكركم
text: #000041
text: ان شاء الله تظبط و بالنسبة للزعفران مو الكمية الكبيرة هي الي بتخلي اللون اصفر , النوعية المنيحة لان الكمية الكبيرة رح تخلي اللوم برتقالي اذا كان الصنف منيح :grin
text: #000042
text: :grin :grin منووش بتعرفي بشو بيذكرني لون الرز البرتقالي بيذكرني برز منال العالم بالدجاج اللي ما ضبط لا معك و لا معي و انت غيرتيه و ضبطتيه اتذكرتيه هذاك طلع لونه برتقالي و لون الدجاج برتقالي كمان :grin لا تنسي تحطي الوصفة شي مر منوووش بدي وصفتك المعدلة
text: #000043
text: يا ستي ساويت الوصفة بكركم و رز طويل الحبة و طلعت كتير طيبة و اكيد صارت معتمدة
text: #000044
text: منووش ناطرة منك وصفة الكبسة اذا فيكي باقرب وقت يمكن بعد العيد اذا فيكي
text: #000045
text: بتعرفي سارونات , انا ظبط معي بس رجعت عدتها و ما كتير عجبت الراي العام العالمي , سبحان الله اديه وصفات منال ناجحة , انا معي ما عم تنجح :cry جربتلها الرز الي لا ظبط لا معي و لا معك , جربتلها مرة البريوش و ما طلع منيح و كمان مرة جربتلها حلى كان شكله بياخد العقل هيك متل تارت صغير بغطى القنينة , طلع شكله حلو بس طعمته نوو , هلا قبل رمضان شفتلها كيك عاملته بالجيلو و كان مع فريز , و كتير حابة جربه , ان شاء الله هل المرة يزبط معي 8)
text: #000047
text: الف صحة و هنا و عافية يا رب على الرز , و رح نزل طريقة الكبسة قريب باذن الله , بس الكبسة على الطريقة الشامية :zzz
text: #000048
text: ان شاء الله تضبط معك الوصفات يا رب و كل شي تحطي ايدك فيه يصير طيب
  انا جربتلها لمنال العالم لازانيا الرز و الحمد لله ضبطت و ساويت رز تاني بس كمان ما ضبط معي منيح عل و عسى تضبط غير وصفات بالمستقبل
text: #000050
text: ناطرة وصفة الكبسة على الطريقة الشامية بتعرفي منووش سبحان الله لما بساوي وصفاتك بحس براحة نفسية و بأن الوصفة راح تنجح و بساويها و انا مغمضة عيوني
text: #000051
text: يا ريت تلحقيني على وصفةالدجاج محشي شرقي
text: #000053